stanford-oval/wikipedia huggingface dataset:
סרבנות גט
סנקציות כנגד סרבני גט > סנקציות פליליות

בנובמבר 2016 פרסם פרקליט המדינה הנחיה חדשה, שהסמיכה את הפרקליטות להגיש כתב אישום פלילי בגין "אי קיום צו שיפוטי של בית הדין הרבני למתן או קבלת גט". ההנחיה התבססה על הבנה, לפיה סרבנות גט, בניגוד להוראת בית הדין מהווה "הפרת צו שניתן לשם הגנה על חייו, גופו או שלומו של אדם אחר", שהיא עבירה פלילית שדינה 4 שנות מאסר. לפי הנחיית פרקליט המדינה, כתב אישום מסוג זה יוגש רק בכפוף להתייעצות עם מערכת בתי הדין, וזאת כדי למנוע חשש לגט מעושה.
בשנת 2017 אישר הרכב של בית הדין הרבני בירושלים, בראשות הרב אוריאל לביא לפתוח הליכים פליליים נגד סרבן גט. מאסר בגין עבירה פלילית עשוי להרתיע יותר מהאפשרות למאסר אזרחי שהייתה קיימת גם קודם לכן, מכיוון שהמאסר הפלילי חמור יותר בכמה היבטים; המאסר הפלילי נמשך גם לאחר מתן הגט (בניגוד למאסר האזרחי אותו יכול היה סרבן הגט לבטל בכל עת באמצעות הסכמה למתן הגט), אסיר פלילי משוכן לרוב בבית כלא קשה יותר לעומת אסיר אזרחי ובגין עבירה פלילית ניתן ביתר קלות לנקוט בהליכי הסגרה כאשר סרבן הגט נמלט מחוץ לישראל.
ארגונים 'אזרחיים' הביעו התנגדות להנחיית הפרקליט, בטענה שהיא מערבת הליכים פליליים בעניין דתי ביסודו, אך לפי עמדת פרקליט המדינה, מערכת אכיפת החוק מכירה בעוול המוחשי שנגרם בגין הכלא הווירטואלי של העגינות וצריכה גייס את כל הכלים המשפטיים כדי למנוע זאת.
סנקציות כנגד סרבני גט > התנאים להטלת סנקציות

תנאי סף להפעלת סנקציות נגד סרבן הגט, הוא פסיקה של בית הדין הרבני ברמת "כופין" לתת גט לאישה. פסק דין ברמה של "'המלצה" או "מצווה" לא יספיק לצורך הפעלת הסנקציות.
ברוב המקרים בעלים נענים לסנקציות ומוסרים לאישה גט, אף לפני הפעלתם. אולם היו גם מקרים בהם גברים התמידו במשך שנים בסירובם לתת גט. ידוע המקרה של יחיא בן יחיא אברהם, אשר רק מותו לאחר שלושים ושלוש שנות מאסר בגין סרבנות גט שחרר את אשתו מעגינותה.
אל מול בעיית הסרבנות, עלו טענות שונות לגבי הסיבות לאי היענות הבעלים לסנקציות.
בית הדין הרבני הגדול, בפסק דין מיום 17 בספטמבר 2008 מתאר את הקשיים שהציב המחוקק על אכיפת פסקי דין של בתי הדין הרבניים, ומנסה לבור בין אלו את הדרך המשפטית הראויה לשם אכיפת פסק דין לגט, תוך הרחבת סמכויות אלו אף מעבר לאלו שניתנו לבתי הדין במפורש בחוק. בין השאר, ממליץ פסק דין זה על סנקציות קשות על סרבן גט - כולל המלצה לאיסור שינה על מזרן, כליאה יחד עם אסירים ביטחוניים, כליאה בבידוד לסירוגין לתקופות ארוכות של 90 יום, כאשר הסרבן יימצא שבעה ימים בבידוד ושבעה ימים במאסר רגיל, וחוזר חלילה, איסור רכישת מצרכים בקנטינת בית הסוהר, מניעת הזכות לקבל אוכל כשר למהדרין, ועוד. פסק דין זה אף ממליץ למחוקק כי יתיר לבתי הדין הרבניים לאסור סרבן גט אף ליותר מעשר שנים.
סנקציות כנגד סרבני גט > הוויכוח סביב הפעלת הסנקציות

יש הטוענים כי בית הדין הרבני מהסס יתר על המידה טרם הפעלת סנקציות. כך למשל אומר הרב יובל שרלו:
טענה דומה מושמעת גם בכתב העת המדעי "זעקת דלות" בהוצאת מכון שכטר ללימודי היהדות, המוסיף וטוען כי יש הרכבים המסרבים באורח שיטתי להפעיל אמצעי כפייה אזרחיים והלכתיים (הרחקות דרבנו תם). בגיליונות אחדים של כתב העת מופיע ניתוח הלכתי מדוקדק של מקרים של פסיקה של בתי הדין הרבנים, וטענה כנגדם כי בתי הדין הרבניים אינם משתמשים בכלים הלכתיים כמו "קידושי טעות", ו"קידושי אונס" העומדים לרשותם כדי להתיר עגונות. עוד נטען בכתב העת כי בתי הדין הרבניים מפרים כללים דיוניים הלכתיים כגון העיקרון של כיבוד סמכות ופסיקה של בתי דין אחרים, והפיכה של פסיקה קודמת של בית הדין הרבני, באופן שמעגן נשים. הרב אשר רוט, היועץ המשפטי לשיפוט רבני, טוען כנגד הניתוח ההלכתי כי הוא מסתמך על התלמוד והרמב"ם בלבד תוך התעלמות מהפסיקה המאוחרת.
מאידך, יש הטוענים כי המאבק למען העגונות מנוצל ככלי "לניגוח התורה". עוד נמתחה ביקורת על בית המשפט העליון על כך שהוא מגביל את סמכויותיו של בית הדין הרבני, ובכך מקשה עליו להתיר עגונות.
ביקורת נוספת נמתחה על כך שהמאבק למען העגונות ומסורבות הגט מנוצל לשם פגיעה מכוונת בגברים מסורבי גט. בפסק דין של בית הדין הרבני הגדול, אמר הרב שלמה דיכובסקי כי: "אני חייב לציין, שהחוק הנ"ל (החוק לכפיית פסקי דין של גירושין) הוא חוק מפלה במכוון. ישבתי בשעתו בוועדת הכנסת למעמד האישה, וחברות הכנסת הנכבדות הצהירו במפורש על רצונן להכניס בחוק סעיף שבו "אפליה מתקנת" לטעמן, לטובת הנשים. אני מתקשה מאוד להבין את פשר האפליה "הלא מתקנת" הזו. מה בצע להכביד על גבר מסוים שגורלו המר הביא אותו בברית הנישואין עם אשה סרבנית גט, כדי ללמד לקח גברים אחרים המתעמרים בנשותיהן? במה יתוקן מעמד האישה, אם נאמלל גבר שזכה בתביעת הגירושין כנגד אשתו, כדי ללמד לקח גברים אחרים סרבני גט?"
עוד נאמר כי המאבק למען העגונות ולמען מסורבות הגט, מנוצל באורח ציני לשם הצדקת חוקים המפלים מגדרית נגד גברים.
ואכן, פסק דין של השופטת נילי מיימון, שעליו נמתחה ביקורת, שעסק במקרה בו 3 ילדים היו במשמורת האב וילד אחד במשמורת האם, והטיל תשלום מזונות בסך 1,600 ש"ח על האב עבור הילד שאצל האם, ואילו על האם הטיל מזונות בסך 500 ש"ח בלבד עבור כל 3 הילדים שאצל האב. את אי-השוויון ההלכתי בין גברים לנשים הצדיק פסק הדין באומרו: "כמו כוח המיקוח של האיש בענייני רכוש העולה על זה של האישה, כתוצאה מכך שהאישה אינה יכולה להתגרש ללא הסכמת האיש ושיתוף פעולה מצידו. האישה, בניגוד לאיש, גם אינה יכולה לקבל היתר נישואין כאשר בעלה מסרב להתגרש ממנה או במקרים בהם הוא חסר דעה".
סמכות לכפות גט אינה נתונה לבתי דין רבניים מחוץ לישראל, שבשונה מבישראל, אינם זוכים לחיזוק על ידי חוקי המדינה שבה הם פועלים. כתחליף לכך, מחוץ לישראל נפוצים מאוד הסכמי קדם-נישואין או עשיית קידושין 'על תנאי' במטרה להתמודד עם מקרים של סרבנות.
סנקציות כנגד סרבני גט > במערכת אזרחית

כאשר מערכת המשפט אינה דנה לפי דין תורה, נוצרים מצבים בהם מערכת המשפט קובעת שזוג עבר גירושין, בעוד מבחינת התורה הזוג נחשב לנשוי. מערכות משפט שונות דנו בתביעות של נשים גרושות בדין האזרחי, אך מסורבות גט, לכפות על בעליהן לתת להן גט. היו שופטים שסירבו לכפות את מתן הגט על הבעל, מכיוון שמדובר בטקס דתי, בעוד אחרות כפו את מתן הגט בגלל הנזק הנגרם לאשה.
פתרונות נוספים

אמצעים נוספים שהוצעו להתמודדות עם סרבנות גט:
חתימה על הסכם טרום נישואין, כגון ההסכם לכבוד הדדי, לתשלום דמי מזונות גבוהים על ידי מי שיעכב את הגירושים (אם יגיעו בני הזוג למצב זה), ובכך לתת תמריץ לבן הזוג שלא לעכב את הגירושין. עם זאת, יש הטוענים כי מזונות עונשיים הנקבעים בהסכם קדם נישואין, מעוררים חשש בדבר הרצון החפשי של מי שהגט נכפה עליו באמצעי זה, ועל כן פוגעים בכשרות הגט. כתחליף, הציעו המתנגדים את ההסכם לכתובה הדדית, שגם הוא הסכם קדם נישואין הבא לפתור את תופעת סרבנות גט, אך מתנה זאת בקבלת מרות בית הדין וכן תנאים נוספים המבטיחים את כשרותו של הגט.
הפקדת גט על-תנאי שייכנס לתוקף רק במקרים מוגדרים מראש. פתרון זה אינו נפוץ בארץ, אולם הוא נפוץ בקרב קהילות קונסרבטיביות מחוץ לישראל.
הכרזה על הנישואים כבטלים מעיקרם מתוקף פגם כלשהו, כך שממילא מתבטל הצורך בגט.
הפקעת ממון הקידושין, מה שמבטל את הנישואין בדיעבד, ואת הצורך בגט.
ברוב מדינות המערב, שבהן נהוגים נישואים אזרחיים, בתי המשפט מוסמכים לסיים נישואים גם בהיעדר שיתוף פעולה של שני בני הזוג. עם זאת, אם אישה יהודייה ומעוניינת להינשא בנישואים הלכתיים, היא תיתקל בכל הבעיות הכרוכות בעגינות, ובתי המשפט לא יציעו לה סעד.
יש הטוענים כי המאמצים הציבוריים לפתרון בעיית מסורבי הגט (להבדיל ממסורבות גט) מועטים מידי[דרוש מקור].
תביעת נזיקין כנגד סרבני גט

בינואר 2001 נתקבל לראשונה העיקרון שניתן לתבוע סרבן גט על הנזק שבאי מתן גט, כאשר השופט בן ציון גרינברגר סירב לדחות תביעה כזאת על הסף. את המהלך יזמה עו"ד סוזן ווייס, שהקימה בשנת 2004 את עמותת מרכז צדק לנשים. פסק דין ראשון המחייב סרבן גט בתשלום על נזקים שגרם ניתן על ידי השופט מנחם הכהן בדצמבר 2004. גובה הפיצוי היה 425,000 שקלים. השופט נימק את הפיצוי בכך ש"אי מתן הגט מהווה פגיעה קשה ביכולתה לנהל אורח חיים סביר ותקין, דבר המגיע לכדי התעללות נפשית הנמשכת שנים רבות", כך פסק השופט מנחם הכהן, וציין כי "אין מדובר בקביעת סנקציה נוספת כנגד סרבן הגט, שתכליתה לזרז את מתן הגט, ובית משפט זה אינו עוסק באמצעים לסידור הגט בעתיד, אלא אך ורק בהשלכות הישירות הנובעות מאי מתן הגט, על זכות האישה לפיצויים נזיקיים". מאז ניתנו כמה וכמה פסקי דין בנושא.
היו שטענו כנגד פסקי דין אלו שאין להם בסיס בדיני הנזיקין של מדינת ישראל. בית הדין הרבני הגדול קבע בפסק דין שנתן במרץ 2008 קבע שלא ניתן לתת גט לאישה שקיבלה פסק דין נזיקי מבית משפט לענייני משפחה שכן גט כזה יהיה גט מעושה. כתב בית הדין: "ומה שלא מגרש היום תולה יהבו בביטול פסק-הדין בית המשפט לענייני משפחה, אחרת היה בא להתגרש בעל כורחו שלא בטובתו על רקע חרבן עולמו בהטלת דמי נזיקין גבוהים. ומה גם כנגזרת מפסק-הדין בית המשפט לענייני משפחה הנ"ל עלולה ידו של בית משפט להיות נטויה בהטלת עונש כספי נוסף עליו כל עוד האישה לא מקבלת גט, באופן שהעישוי עלול להיות מתמשך ואין לך עישוי גדול מזה, ודומה למי שקיבל מכה כדי לתת גט, ונתן גט. אפילו שהמכות כבר קיבל, נחשב גט מעושה מחשש שיקבל מכות נוספות, או שגם מצד המכות הראשונות נחשב לגט מעושה מאחר שהובילו אותו לגט על רקע מצב בלתי נסבל ואיבוד עשתונות."
בשנת 2008 קבע בית המשפט שהפיצויים ישולמו במקרים מסוימים גם עבור התקופה שקדמה לחיוב בית הדין את הבעל לתת גט. בית המשפט הזהיר את האישה שפסק דין על נזקים שבסירוב לתת גט עלול למנוע ממנה לקבל גט, אך לא נמנע מלדון בתביעה עקב כך.
במאי 2010 קבע השופט איתי כץ פיצויים לגבר שאשתו סירבה לקבל ממנו גט.
תביעת נזיקין כנגד סרבני גט > העילות הנזיקיות המשמשות לתביעת סרבני הגט

רשלנות: חובת הזהירות בין בני זוג כבר הוכרה על ידי בתי-המשפט לענייני משפחה ככוללת חובה לנהוג בבן-הזוג בכבוד, בהגינות, באנושיות וברגישות, לא לצער אותו ולא להתעלל בו נפשית ובאופן שלא יאפשר לו ניהול של אורח חיים תקין וסביר. סרבנות הגט הוכרה בתנאים מסוימים כהפרת אותה חובת זהירות מתוך שהיא מפרה את החובות הללו, שכן רשלנות חלה, על-פי הפסיקה הישראלית, אף על מעשים מכוונים.
הפרת חובה חקוקה: עוולת הפרת חובה חקוקה רלוונטית בייחוד באשר להפרת החובה הפלילית שבסעיף 287 לחוק העונשין, "הפרת הוראה חוקית", אם מדובר במקרה שבו חויב הבעל לתת גט על ידי בית-הדין הרבני בתביעת הגירושין וסירב לעשות כן. שאלת הפרת הוראה חוקית פלילית זו נמצאת במחלוקת בין שופטי בית המשפט לענייני משפחה, מסיבות שונות, בין היתר עקב אופייה הפלילי ושאלת מטרת חקיקתה. בחלק מפסקי-דין הייתה מוכנות לקבל גם הפרת חובה חקוקה של סעיפים בחוק יסוד: כבוד האדם וחירותו, אם כי הדבר לא נעשה לאחר דיון מעמיק במהלך זה.
ראו גם

עגינות
יום העגונה
יד לאישה
מבוי סתום (עמותה)
הסכמי קדם נישואין למניעת סרבנות גט
לקריאה נוספת

מוניק זיסקינד גולדברג ודיאנה וילה, זעקת דלות - פתרונות הלכתיים לבעיית העגונות בימינו, הוצאת מכון שכטר למדעי היהדות, 2006.
יד לאשה: האשה והגירושין על פי ההלכה: פתרון הלכתי לבעיית העגונה, מאת הרב שלמה ריסקין; עריכה: אבי שרף; תרגום לעברית: מיכל לוין -- אפרת: אור תורה סטון, 2004 תשס"ד
Aviad Hacohen, The Tears of the Oppressed - An Examination of the Agunah Problem: Background and Halakhic Sources, Jersey City : Ktav, 2004. ISBN 0881258679
רבקה לוביץ, מסוף העולם ועד סופו - מסע הייסורים של נשים בבית הדין הרבני, הוצאת ידיעות אחרונות ספרי חמד, 2017
ברן גורמן

| --- | --- |

גורמן, 2014
 לידה:  1 בספטמבר 1974 (בן 50) ארצות הברית הוליווד, קליפורניה, ארצות הברית 
 שם לידה:  Burn Hugh Gorman 
 מדינה:  הממלכה המאוחדת הממלכה המאוחדת
 תקופת הפעילות:  מ-1998 
 מקום לימודים:  האוניברסיטה המטרופוליטנית של מנצ'סטר  Manchester School of Theatre 
 מספר צאצאים:  2
 http://www.burngormanonline.com
 פרופיל ב-IMDb
 
ברן יו וינצ'סטר גורמן (באנגלית: Burn Hugh Winchester Gorman; נולד ב-1 בספטמבר 1974) הוא שחקן ומוזיקאי בריטי יליד-ארצות הברית. הוא ידוע בעיקר בזכות הופעתו בתפקיד ד"ר אוון הרפר בסדרת הטלוויזיה "טורצ'ווד" (2006–2008), מהופעתו בתפקיד קארל טאנר בסדרת הטלוויזיה של HBO "משחקי הכס" (2013–2014), בתפקיד פיליפ סטרייבר ב"עלייתו של האביר האפל" (2012), בתפקיד ד"ר הרמן גוטליב בסרט "פסיפיק רים", מייג'ור אדמונד היולט בסדרה "המרגלים של וושינגטון" (2014), ומר הולי במותחן "קרימזון פיק" (2015).
ביוגרפיה

גורמן נולד בהוליווד, קליפורניה שבארצות הברית, להורים בריטים. אביו היה פרופסור באוניברסיטת קליפורניה בלוס אנג'לס שבווסטווד, לוס אנג'לס. כשהיה גורמן בן 7 עברה המשפחה לגור בלונדון. לגורמן יש שלוש אחיות מבוגרות ממנו. הוא למד בבית הספר למשחק באוניברסיטה המטרופוליטנית של מנצ'סטר (אנ').
קריירה > קריירת משחק

גורמן הופיע בתפקיד אוון הרפר בשתי העונות הראשונות של סדרת המדע בדיוני של ה-BBC "טורצ'ווד". תפקידים נוספים שלו בטלוויזיה היו בסדרת המתח הקומית "Funland" ובסדרה "Bonekickers". הוא שיחק בתפקיד ויליאם גאפי בעיבוד של BBC One לרומן "בית קדרות" מאת צ'ארלס דיקנס, והופיע במותחן הפוליטי של ערוץ 4 "Low Winter Sun". בדרמה הטלוויזיונית "The Curse of Steptoe" של BBC Four גילם את התסריטאי ריי גלטון (אנ'). בנוסף השתתף בתפקידי אורח בסדרות טלוויזיה שונות בהן "דיאל ופסקו", "חדר מיון", מרזיביט" ו"חקירות המפקח לינלי".
במרץ 2007 גילם גורמן את ג'ד באופרת הסבון "איסטאנדרס". הוא השתתף בעיבוד של ITV לרומן "אנקת גבהים" מאת אמילי ברונטה בתפקיד הינדלי ארנשו. ב-2011 כיכב בעיבוד השני ל-"The Runaway" מאת מרטינה קול, וב-2014 שיחק בתפקיד אדם, התפקיד הראשי בסדרה "Forever" של רשת ABC.
בקולנוע שיחק בסרטים "לאייר קייק", "הכלה של החבר שלי", "פנלופי", "פרד קלאוס" ו"צומת בחיים".
בתיאטרון הופיע גורמן במחזות "Ladybird" (תיאטרון רויאל קורט), "Flush" (תיאטרון סוהו) ובמחזה "Gong Donkeys" (תיאטרון בוש). מייקל בילינגטון כתב בעיתון הגרדיאן ש"גורמן מוכיח שהוא אחד השחקנים הצעירים הטובים ביותר בבריטניה". הוא הופיע עם סטודיו התיאטרון הלאומי, יאנג ויק, תיאטרון רויאל קורט, אוקספורד סטייג' קומפני, להקת "Paines Plough", ותיאטרון סוהו. מחוץ ללונדון עבד בתיאטרון נוטינגהאם פלייהאוס, תיאטרון רויאל פלימות', תיאטרון רויאל אקסצ'נג ותיאטרון קונטקט. על הופעתו ב-Contact Theatre היה מועמד לפרס השחקן החדש הטוב ביותר של מנצ'סטר איבנינג ניוז.
מ-2008 ועד 2009 שיחק גורמן בתפקיד ביל סייקס בהפקה מחודשת בווסט אנד של המחזמר "אוליבר!", וב-2010 היה מועמד על הופעתו לפרס Whatsonstage לשחקן המשנה הטוב ביותר במחזמר. ב-2011 שיחק לראשונה בתפקיד ראשי בסרט הקולנוע "Up There".
קריירה > קריירה מוזיקלית

גורמן הופיע במועדונים ועל במות ברחבי העולם לצדם של ננה צ'רי (אנ'), רודני פ, וגרוב ארמדה (אנ'). הוא השתתף בווידאו קליפים של The Streets. בשם הבמה B.B. Burn השתתף במופע ביטבוקס יחד עם שלמה (אנ'), דיוקבוקס ו-A-Plus (אלכס טיו המוכר מ-The Million Dollar Homepage).
חיים אישיים

ב-17 ביולי 2004 התחתן גורמן עם שרה בירד, מורה במקצוע. ב-2006 נולד בקארדיף בנם הבכור, מקס, במהלך צילומי הסדרה "טורצ'ווד". לבני הזוג נולדה בת, נל גורמן, ב-25 בינואר 2009.
פילמוגרפיה > סרטים

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 |  | Love is Not Enough | אל וייסברגר |  |
| 2002 |  | A Good Thief | בלש פיירצ'יילד | סרט טלוויזיה |
| 2004 | לאייר קייק | Layer Cake |  |  |
| 2005 | משחק אותה קובריק | Colour Me Kubrick | וילי |  |
| 2005 | הכלה של החבר שלי | The Best Man | נהג אוטובוס |  |
| 2006 | פנלופה | Penelope | לארי |  |
| 2007 |  | Sex, the City and Me | לורנס | סרט טלוויזיה |
| 2007 | פרד קלאוס | Fred Claus | אלף |  |
| 2008 | רציחות באוקספורד | The Oxford Murders | יורי פודורוב |  |
| 2008 |  | The Curse of Steptoe | ריי גלטון | סרט טלוויזיה |
| 2010 | צומת בחיים | Cemetery Junction | שוטר רנוויק |  |
| 2011 |  | Up There | מרטין |  |
| 2011 | ג'וני אינגליש חוזר | Johnny English Reborn | הסוכן סלייטר |  |
| 2012 | אורות אדומים | Red Lights | בנדיקט כהן |  |
| 2012 | עלייתו של האביר האפל | The Dark Knight Rises | פיליפ סטריבר |  |
| 2013 | ג'ימי: כולם לצדי | All Is by My Side | מייקל ג'פרי |  |
| 2013 | פסיפיק רים | Pacific Rim | ד"ר הרמן גוטליב |  |
| 2014 |  | Low Down | ויגנהרן |  |
| 2014 |  | Walking with the Enemy | קולונל סקורצני |  |
| 2014 |  | Alexander and the Terrible, Horrible, No Good, Very Bad Day | מר ברנד |  |
| 2015 | קרימזון פיק | Crimson Peak | מר הולי |  |
| 2016 |  | In a Valley of Violence | כומר |  |
| 2016 | אימפריום | Imperium | מורגן |  |
| 2018 | פסיפיק רים: המרד (אנ') | Pacific Rim Uprising | ד"ר הרמן גוטליב |  |
| 2020 | אלים זוטרים | Undergods | טים |  |
| 2020 |  | The Good Traitor | ברל |  |
| 2021 | אנולה הולמס | Enola Holmes |  |  |
| 2022 | גיירמו דל טורו מציג: פינוקיו | Pinocchio | קרביניירי | דיבוב |
| 2022 | הצופה | Watcher | דניאל וובר |  |
| 2023 | בין הצללים | Ghosted | נהג מונית בריטי |  |
| 2024 | ליפט | Lift | קומאק |  |
| 2024 | ביטלג'וס ביטלג'וס | Beetlejuice Beetlejuice | האב דמיאן |  |
פילמוגרפיה > סדרות טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1998 | קורוניישן סטריט | Coronation Street | בן אנדרוז | 3 פרקים |
| 2000 | חדר מיון | Casualty | ג'ף סימפסון | בפרק "Not Waving But Drowning" |
| 2001 | מרזיביט | Merseybeat | שון פיניגן | בפרק "Coming of Age" |
| 2005 | חקירות המפקח לינלי | The Inspector Lynley Mysteries | בילי ורגר | בפרק "In Divine Proportion" |
| 2005 |  | Funland | טים טימותי | 3 פרקים |
| 2005 | בית קדרות (הצוואה) | Bleak House | ויליאם גאפי | 11 פרקים |
| 2006 |  | Low Winter Sun | בלש קני מורטון | 2 פרקים |
| 2006 | דיאל ופסקו | Dalziel and Pascoe |  |  |
| 2006–2008 | טורצ'ווד | Torchwood | אוון הרפר | 26 פרקים |
| 2007 | מיס מארפל | Agatha Christie's Marple | ג'אקו ארגייל | בפרק "Ordeal by Innocence" |
| 2007 | איסטאנדרס | EastEnders | ג'ד |  |
| 2008 |  | Bonekickers | באנקס | בפרק "The Lines of War" |
| 2009 | אנקת גבהים | Wuthering Heights | הינדלי ארנשו | 2 פרקים |
| 2011 | הנמלטת | The Runaway | ריצ'רד גייטס | 5 פרקים |
| 2011 | השעה | The Hour | תומאס קיש | 4 פרקים |
| 2011 | הדרך לקנדלפורד | Lark Rise to Candleford | הכומר מרלי | פרק אחד |
| 2013 | המרגלים של ורשה | The Spies of Warsaw | ג'אורדיין |  |
| 2013 | נקמה | Revenge | מר טרסק |  |
| 2013 | פילדלפיה זורחת | It's Always Sunny in Philadelphia | מדען | בפרק "Flowers for Charlie" |
| 2013–2014 | משחקי הכס | Game of Thrones | קארל טאנר |  |
| 2014–2015 | לנצח | Forever | אדם / לואיס פרבר |  |
| 2014 | המרגלים של וושינגטון | Turn: Washington's Spies | מייג'ור אדמונד יולט | 17 פרקים |
| 2015 | ולא נותר אף אחד | And Then There Were None | סמל בילוש ויליאם בלור | 3 פרקים |
| 2015 | האיש במצודה הרמה | The Man in the High Castle | מרשל |  |
| 2016 |  | Stan Lee's Lucky Man | חוקר מקרי מוות | פרק אחד |
| 2017–2019 | ג'יימסטאון | Jamestown | ניקולאס פארלו | סדרת טלוויזיה |
| 2019 | רמאית | Cheat | בן ג'רוויס | סדרת דרמה של ITV |
| 2019–הווה | המרחב | The Expanse | אדולפוס מארטרי | עונה 4 |
| 2022 | ההצעה | The Offer | צ׳ארלי בלוהדורן | מיני-סדרה |
| 2022 |  | Halo | וינשר גראת' | 5 פרקים |
הערות שוליים

↑  "Meet the characters and cast of Wuthering Heights". PBS.org. נבדק ב-29 בדצמבר 2015. {{cite web}}:  (עזרה)
↑  "Notable Alumni". Manchester Metropolitan University. אורכב מ-המקור ב-2010-08-15. נבדק ב-29 בדצמבר 2015. {{cite web}}:  (עזרה)
↑  Michael Billington (8 בנובמבר 2004). "Gong Donkeys". The Guardian. נבדק ב-24 באוקטובר 2006. {{cite news}}:  (עזרה)
↑  Bamigboye, Baz (9 במאי 2008). "Watch out for... Burn Gorman in Oliver!". Mail on Sunday. נבדק ב-12 במאי 2008. {{cite web}}:  (עזרה)
↑  Hunter, Allan (18 בנובמבר 2011). "Review: Up There". ScreenDaily. {{cite web}}:  (עזרה)
| --- | --- |
בקרת זהויות :  NLI: 987007400324205171  BIBSYS: 6095984  GND: 1195496451  ISNI: 0000 0000 4719 6021  LCCN: no2008082064  SUDOC: 176367217  VIAF: 63820076   WorldCat (עם VIAF): 63820076
קרקס

ערך זה עוסק במופע בידור. אם התכוונתם לבירת ונצואלה, ראו .
כרזת פרסומת לקרקס משנת 1900
לוליין בקרקס בסין
קרקס (בלעז: Circus) הוא מופע בידור, הנערך בזירה עגולה בתוך אוהל, ובדוכנים הסובבים אוהל זה, על ידי חבורת בדרנים נודדת. מופעי קרקס כוללים לעיתים סדרה של מופעים קצרים כגון לוליינות, מופעי בעלי חיים, להטוטנות וקטעי ליצנות.
התוכנית

התוכנית עשויה לכלול פעילויות רבות:
הומור
ליצנים
דוכן מראות מעוותות
לוליינות
מופעי טרמפולינה
טרפז מעופף
הליכה על חבל
אופנועים בתוך כלוב מתכת עגול
גלגל המוות
אופניים ייחודיים, ובעיקר חד-אופן
להטוטנות
מופע פגז אנושי
טיסו
טרפז זוגי
אקרובטיקה
קסמים
מופעי בועות סבון
מופעי חיות
מופע חיות מאולפות באוהל
דוכני חיות בלתי מאולפות
פריק שואו (באנגלית: Freak Show) - אנשים עם לקויות נדירות ובולטות לעין (היה מקובל לפני המאה העשרים)
דוכני מזון אקזוטי
דוכן מגדת עתידות
דוכן בלונים
את הקרקס מלווה בדרך כלל תזמורת. המופעים המשניים בקרקס מכונים מופעי שוליים.
מקור השם

העדות הראשונה במאה 14 לשימוש במילה קרקס באנגלית מתקשר למינוח הלטיני שהוא התעתוק לאותיות הלטינית של κίρκος היווני (kirkos), שבעצמו שיכול אותיות של κρίκος היווני ההומרי (krikos), שמשמעותה "מעגל" או "טבעת" .
היסטוריה > מקורות של הקרקס

ברומא העתיקה, הקרקס היה מבנה לתצוגה של מרוצי סוסים ומרכבות, מופעי רכיבה, קרבות מבוימים, קרבות גלדיאטורים ותצוגה של התגוששות עם חיות מאולפות. בנייני הקרקס הרומיים היו מלבניים עם קצוות מעוגלים למחצה. המושבים נמוכים יותר היו שמורים לאנשים בדרגים בכירים. הקרקס היה המפגן הציבורי היחידי שבו גברים ונשים לא ישבו בנפרד. הקרקס הראשון בעיר רומא היה קירקוס מקסימוס ששימש לצורכי בידור ציבור המונים. לאחריו נבנו עוד שלוש זירות נוספות בסביבות העיר רומא.
היסטוריה > הקרקס המודרני

הקרקס המודרני כפי שאנו מכירים אותו היום החל מהמאה ה-18 מקובל לקשר לפילי אסטלי (1742–1814) פרש מחיל הפרשים הבריטי את פיתוח התפיסה והמבנה של הקרקס כמופע בידור. לאחר שפרש מהצבא הקים אקדמיה לרכיבה והחל לארגן מופעי רכיבה במבנה ארעי שבמקור אורכו היה 19 מטר ועם הזמן הצטמצם ל-13 מטר. המבנה כלל זירה ומושבים מסביבה. מופעי הרכיבה כללו רכיבה שכללו אקרובטיקה, שיווי משקל ושילוב הופעות עם ליצנים במופע.
הקרקסים בתקופה בה אמצעי הבידור - התיאטראות, אולמות הקונצרטים ותחרויות הספורט המקצועיות - היו רק בערים הגדולות. עבור תושבי מרבית הכפרים והעיירות, הביקור השנתי של הקרקס הנודד היה אחד מאמצעי הבידור היחידים, אם לא היחיד. הגעת הקרקס הייתה מעין פסטיבל.
עם התפתחות התחבורה, אמצעי התקשורת והבידור, הקהל מאבד עניין בחלק גדל והולך מהצע הקרקס, וקטעים שבעבר נחשבו למרכזיים ולמרשימים, היום נוגדים ערכים שהונחלו לציבור במהלך השנים. הדוגמה הבולטת ביותר למופע שהיה מקובל בעבר בקרקסים ובימינו אינו קיים בהם כלל, הוא תצוגה של אנשים עם נכויות נדירות ובולטות לעין - דבר שהיום לא תקין פוליטית.
במדינות קומוניסטיות נבנו מבני קבע עבור מופעי קרקס. כך נעשה ניסיון למסד אותם כמו מיסוד של התיאטראות.
היסטוריה > חיות בקרקס

הקרקסים התקיימו לפני שנוסדו גני חיות בעולם ובעבר הוצגו בהם חיות בשני אופנים: חיות לא מאולפות הוצגו בכלובים מחוץ לאוהל הקרקס ובאוהל עצמו היו מופעי קרקס שהרבו לכלול בעלי חיים מאולפים. אך החל מסוף המאה התשע עשרה הצגת החיות הלא מאולפות מחוץ לאוהל הקרקס הפכה למיותרת והחל מסוף המאה העשרים צומצמו, ולעיתים נאסרו, מופעים כאלה, משיקולים של זכויות בעלי חיים. בעיה נוספת עם שיתוף חיות בקרקסים נודדים היא העברה של מחלות מהן יכולות לסבול חיות חקלאיות.
בישראל התקבלו תקנות המונעות את השימוש בחיות בר בקרקסים ב-2001, בעקבות מאבק שהובילה עמותת אנימלס. בנוסף, בערים תל אביב, באר שבע והרצליה התקבל איסור גם על השימוש בבעלי חיים מבויתים בקרקסים.
מדינות נוספות בהם התקבלו איסורים או הגבלות על השימוש בחיות בר בקרקסים הן אוסטריה, איטליה, איראן, אירלנד, אל סלוודור, אנגליה, אסטוניה, אקוודור, בולגריה, בוליביה, בוסניה-הרצגובינה, בלגיה, גואטמלה, דנמרק, הודו, הולנד, הונגריה, הונדורס, טאיוואן, יוון, לבנון, לטביה, מלטה, מקדוניה, מקסיקו, נורווגיה, סינגפור, סלובניה, סקוטלנד, סרביה, פולין, פורטוגל, פינלנד, פנמה, פראגוואי, פרו, צ'כיה, קולומביה, קוסטה ריקה, קפריסין, רומניה, שוודיה, ומספר מדינות בארצות הברית.
תפעול

חבורת בדרני הקרקס, בהרבה מקרים, מורכבת מבני מיעוטים (למשל צוענים) או ממהגרים נודדים שאינם שולטים היטב בשפה המקומית. לכן עיקר המיצגים בקרקס הם תנועתיים ולא מילוליים.
קרקס פועל, בדרך כלל, כגוף עסקי, ובכל מופע צופה קהל רב. לרוב הקרקס, על הסגל שלו ומתקניו, נודד ממקום למקום במטרה להגיע ליותר קהל. לעיתים סגל הקרקס מורכב ממשפחות בהן רוב המשפחה או אף המשפחה כולה עובדים בקרקס בתפקידים שונים.
הקרקסים שוכרים לרוב עובד מקומי אחד - קריין השולט היטב בשפת המקום.
קרקסים בישראל

קרקס בומבה
קרקס +A
קרקס בראבו
קרקס דורטו - שייך לאיגוד הקרקסים הארופאי (European Circus Association - ECA)
קרקס פלורנטין
קרקס ריאקשן
קרקס קווקזי
קרקס Y
קרקס קסם
קרקס קשת
הקרקס המעופף
בסקולה
קרקס האף-האדום
קרקס קלאס
קרקסים בישראל לפי שנים של חברת טבת הפקות

1994 - הקרקס הרוסי
1995 - קרקס בולגריה
1995 - קרקס מדראנו(אנ')
2008 - קרקס דורולה (באוויר)
2009 - קרקס דורולה 2 (על גלגלים)
2010 - קרקס אירופה
2011 - קרקס מדראנו
2012 - קרקס אמריקנו
2013 - קרקס מדגסקר
2014 - קרקס שודדי הקאריביים
2015 - קרקס מדראנו (חגיגות 150 שנה)
2016 - קרקס שנגחאי
2017 - קרקס מוסקבה
2018 - קרקס רומא
2019 - קרקס אקווה
2020 - קרקס מדראנו (חגיגות 200 שנה)
2021 - קרקס קולומביה
2022 - קרקס קולומביה + קרקס מוסקבה הקרקס על הקרח
2023- קרקס אלמונדו
2024 - קרקס circo circo (קרקס מעולם אחר)
הערות שוליים

↑  Rodney A. Huey, An Abbreviated History of The Circus in America, http://www.circusfederation.org/uploads/circus_culture/about/america-huey.pdf
↑  יובל קרני, חולדאי קבע: בלי קרקסים בת"א, באתר ynet, 1 במרץ 2005
↑  https://www.makorrishon.co.il/nrg/online/1/ART1/041/284.html באר שבע אמרה לא לקרקס עם חיות], nrg מעריב 30 בינואר 2006
↑  הדר פרבר, גם הרצליה לא תאפשר לקרקס חיות להופיע בעיר, באתר News1 מחלקה ראשונה, 3 ביולי 2005
↑  Bans on Circuses, Four Paws in US
| --- | --- |
בקרת זהויות :  NLI: 987007286299905171  BNE: XX524512  BnF: cb11931206b (data)  GND: 4067878-7  HDS: 011906  LCCN: sh85026080  NARA: 10641946  NDL: 00570042  NKC: ph748433 
ציור של ילדות בקרקס, פייר-אוגוסט רנואר
קרקס בישראל בזמן אימון ילדים
קרקס מדרנו - פארק הירקון תל אביב 2015
פילים מקרקס מדראנו בישראל, 1958
קרקס בוקרשט בהופעות ישראל, 1970
צי הסוחר הישראלי

דגל צי הסוחר הישראלי
צי הסוחר הישראלי החל עוד בתקופת היישוב בארץ ישראל והתחדש ונשא דגל עם הכרזת הקמתה של מדינת ישראל ביום ה' באייר ה'תש"ח, 14 במאי 1948.